30.12.2022.
LV
Eiropas Savienības Oficiālais Vēstnesis
C 498/13
un reģionālo pašvaldību iesaistīšanos Ukrainas atjaunošanā” (1) ieteikumiem; uzskata, ka decentralizēts atjaunošanas process ir arī labākais veids, kā dot Ukrainas pilsoņiem izredzes palikt savā valstī un tādā veidā turpmāk mazināt imigrācijas plūsmas.
Vienlaikus RK iebilst pret centieniem likt mākslīgus šķēršļus Ukrainas pilsoņu imigrācijai un aicina drīzumā pārskatīt Padomes Direktīvu 2001/55/EK (2) par pagaidu aizsardzību, lai bēgļiem nodrošinātu uzturēšanās garantiju uz laiku, kas pārsniedz trīs gadus;
6. atzinīgi vērtē Eiropadomes lēmumu piešķirt Ukrainai kandidātvalsts statusu.
Kandidātvalsts statusam vajadzētu kļūt par virzītājspēku jauniem Ukrainas valdības reformu centieniem, un atjaunošanai vajadzētu kalpot kā iespējai vēl vairāk tuvināties ES standartiem un politikai.
Minēto apsvērumu dēļ RK uzsver, ka Ukrainas un ES Asociācijas nolīgums jau ietver aptuveni 70 % no ES acquis; pauž cerību, ka Ukraina turpinās cīņu pret korupciju, kas Eiropas Komisijas atzinumā par Ukrainas pieteikumu dalībai Eiropas Savienībā tika atzīta par vienu no septiņām jomām, kurās steidzami vajadzīgas reformas (3) un kura tiks novērtēta ne vēlāk kā 2022. gada beigās.
Reformām būtu arī jāgarantē pārredzama un taisnīga palīdzības līdzekļu sadale;
7. uzsver, ka RK arī apvienotās konsultatīvās komitejas satvarā varētu sākt pasākumus, kuru mērķis ir sagatavot tuvināšanos ES kohēzijas politikas acquis, un ar vienādranga apmācību un paraugprakses apmaiņu atbalstīt spēju veidošanu un labu pārvaldību;
Vispārējie Ukrainas atjaunošanas principi 8. atzinīgi vērtē Lugāno deklarāciju, kurā Ukrainas vadībā tapušais atveseļošanas un attīstības plāna projekts atzīts par visaptverošu satvaru atveseļošanas procesa virzīšanai, jo tas paver iespēju koordinēt daudzu ieinteresēto personu līdzdalību un partnerības;
9. aicina starptautisko sabiedrību, kuras priekšgalā ir Eiropas Savienība, izveidot efektīvu platformu, kas koordinētu Ukrainas valdības un visu tās divpusējo un daudzpusējo partneru, organizāciju un starptautisko finanšu iestāžu un līdzekļu devēju centienus sagatavot un īstenot Ukrainas atveseļošanas un attīstības plānu, un uzskata, ka Eiropas Komisijas plāni izveidot Ukrainas atjaunošanas platformu, kura koordinē visu līdzekļu devēju finansējumu Ukrainas atjaunošanai, ir ļoti svarīgi šajā saistībā, bet ar nosacījumu, ka platforma pilnībā integrē partnerības principu un iesaista aliansi “Pilsētas un reģioni Ukrainas atjaunošanai” kā pilntiesīgu partneri visos tās plānošanas un īstenošanas posmos;
10. piekrīt viedoklim, ka Ukrainas atjaunošanas process būtu jādiferencē, ņemot vērā tādus faktorus kā grafiks, drošības risks, kara ietekme uz dažādiem reģioniem un konkrētas kohēzijas problēmas (4).
Pirmajam posmam, iespējams, joprojām turpinoties karadarbībai, vajadzētu būt ārkārtas reaģēšanai, otrais posms jāvelta kritiski svarīgas infrastruktūras un pakalpojumu atjaunošanai un trešajam posmam jābruģē ceļš uz ilgtspējīgu ilgtermiņa izaugsmi.
Visos šajos trīs atjaunošanas posmos ir svarīgi uzsvaru likt uz pašvaldību spēju veidošanu, lai stiprinātu Ukrainas vietējās pašvaldības un tās varētu pašas koordinēt savas teritorijas atjaunošanu;
11. aicina Eiropas Savienību un citus starptautiskos līdzekļu devējus, tostarp atsevišķas dalībvalstis, pirmajā posmā nodrošināt tūlītēju atbalsta finansējumu, lai palīdzētu Ukrainas iedzīvotājiem droši pārdzīvot nākamo ziemu.
Frontes reģionos šim finansējumam jābūt vērstam uz humāno palīdzību (pārtika, degviela, zāles, dzeramā ūdens un tā attīrīšanas sistēmas utt.), pagaidu mājokļu nodrošināšanu (teltis, saliekamie mājokļi, apkures sistēmas utt.), atmīnēšanu un loģistikas atbalstu šo reģionu savienojamības saglabāšanai, kā arī vajadzīgo transportlīdzekļu, piemēram, autobusu, neatliekamās medicīniskās palīdzības transporta, ugunsdzēsēju transporta, kravas automobiļu, ekskavatoru piegādei.
Salīdzinoši drošos reģionos un tajos, kas ir diezgan tālu no karadarbības vietām, būtu jāsniedz tehniskais atbalsts pakalpojumu sniegšanai, iekšzemē pārvietoto personu izmitināšanai un integrācijai, rūpniecības jaudas pārvietošanai un transporta koridoru nostiprināšanai, jo tie kalpo humānās palīdzības saņemšanai un Ukrainas eksportam uz ārzemēm;
(1) (2) (3) (4)
https://cor.europa.eu/lv/engage/studies/Pages/default.aspx?from=01/01/2022&to=01/01/2023.
Padomes Direktīva 2001/55/EK (2001. gada 20. jūlijs) par obligātajiem standartiem, lai pārvietoto personu masveida pieplūduma gadījumā sniegtu tām pagaidu aizsardzību, un par pasākumiem, lai līdzsvarotu dalībvalstu pūliņus, uzņemot šādas personas un uzņemoties ar to saistītās sekas (OV L 212, 7.8.2001., 12. lpp.).
Eiropas Komisijas atzinums par Ukrainas pieteikumu dalībai Eiropas Savienībā, 2022. gada 17. jūnijs, COM(2022)407.
Skatīt Ukrainas atjaunošanas plānu: https://cepr.org/publications/books-and-reports/blueprint-reconstruction-ukraine.